Description
Ghee või ghii on peamiselt India köögis kasutusel olev rasvaine. Eksootilise nime taga ei ole midagi keerulist – tegemist on selitatud võiga, millest on eemaldatud viimasedki piimavalgu jäägid, nii et alles jääb vaid puhas rasvaine. Mis tähendab, et tegu on laktoosivaba piimatootega. Ghee valmistamise protsess on veidi pikem, kui või selitamine. Ajurveeda tekstides on juba sajandeid tagasi kirjutatud, et kõikides inimtoiduks sobivatest rasvadest on Ghee inimesele parim. Seda kasutatakse nii toidu kui ravimina, et toita kudesid, puhastada keha toksiinidest, parandada silmade tervist, alandada kolesterooli, tugevdada immuunsust ja toetada elujõudu üldises plaanis.
Ajurveeda kirjeldab gheed kui “aju toitu”, sest ta teravdab mõistust ja parandab mälu. Ghee soodustab seedimist, ärritamata magu ja aitab tasakaalustada mao happelisust. Ghee aitab kanda maitseainete ja teiste toiduainete raviomadusi keha kudedesse ja rakkudesse, mistõttu loetakse teda ajurveedas toiduaineks, mis toob head tervist, elujõudu ja pikaealisust. Ghee on samuti hea kuiva naha korral, toimides niisutavalt ja toitvalt keha seest väljapoole. Gheed võib kasutada ka välispidiselt naha võidmiseks. Ghee aitab leevendada kergemaid põletusi nahal ja muudab näonaha jumekaks ja elastseks.
Ajurveedas kasutatakse gheed keha toksiinidest puhastamiseks. Idee rasva abil keha puhastamisest näib esmapilgul loogikavastane, kuna veel ja puuviljadel põhinevad mürkide eemaldamise meetodid on enam levinud. Kuid mitmed uuringud on näidanud, et sellel metoodikal on tõepõhi all – rasvlahustuvate mürkide eemaldamiseks, sealhulgas raskemetallide ja pestitsiidide eemaldamiseks on rasv väga vajalik. Veel ja puuviljadel põhinev puhastumine eemaldab peaasjalikult vees lahustuvaid toksiine ning liialt rasvavaene dieet võib osutuda aju tervist kahjustavaks.
Ghee säilib imeliselt ka toatemperatuuril. Pigem võib toatemperaatuuri ja külmiku temperatuuri vahetusest tekkiv niiskus või purki sattunud toidutükid põhjustada rääsumist.
Hatus valmib ghee puupliidil ja tervendavate mantrate vibratsioonis. Tooraineks on Eesti mahedast põllumajandusest pastöriseerimata või.
Ghee valmistamine on pikk kuumutamise protsess. Selitamise käigus eraldub võist piimavalk, mis settib ning kuumutamist jätkates eraldub ka vesi aurustumise teel – tulemuseks on puhas või õli ehk ghee.
Kasutame maitsvat gheed igapäevaselt praadimisel ja küpsetamisel, võileival ja hommikupudrus.
Hääd maiustamist!